als_Latn dik_Latn sag_Latn
SHOWBIZ
Eria Ago: Bëj gjithçka për të dalë në ekran!
Nuk më intereson ç’thonë njerëzit
Edhe pse më parë ka qenë modele, si dhe ka përfaqësuar Shqipërinë në Miss Turizmi, duhet të dilte në klipin e fundit të Stines që të bëhej kaq e njohur në publik…
Po flasim për Erian, vajzën bukuroshe dhe mjaft seksi e cila tashmë ka tërhequr vëmendjen maksimale të meshkujve, por jo vetëm… E dimë që jeni kureshtarë të mësoni më shumë për këtë vajzë e cila premton se në vazhdim do të mund ta shohim në televizion, ndaj lexoni këtë intervistë…
– Eria, kush ta bëri komplimentin e parë sot?
– Motra ime, e cila është edhe si një shoqe për mua. Teksa po shikonte klipin ku kam dalë, më tha: “Të vdes unë për ty, që të kam yll!”. (Qesh)
– Ke patur një performancë mbresëlënëse në klipin e Stines… Si u gjende aty?
– Po, është e vërtetë. Me Stinen njihem prej 3 vjetësh dhe së fundmi, u shfaqa edhe në klipin e tij. Ai më ftoi për të qenë unë protagonistja dhe, sigurisht që pranova.
– Thua të ketë patur nga ata djem që, pasi të kanë parë ty, janë penduar që janë fejuar?
– (Qesh) Po, pse jo?!
– …Ç’do t’u thoje sot, në këtë intervistë?
– Do t’u shuaja një kureshtje duke u treguar emrin tim: Eria. (Buzëqesh)
– Pas suksesit të madh që pate, të ka “prenotuar” Stine edhe për klipin e radhës?
– Kismet, të shoh, pasi kam edhe shumë oferta të tjera.
– Ti e ke shoqëruar Nestin si balerinë, edhe në koncertet e tij. Si jeni njohur ju të dy?
– Po, e saktë. Ne jemi njohur mes miqsh të përbashkët para shumë viteve.
– Ka diçka më shumë se bashkëpunim artistik mes jush?
– Midis nesh ka patur vetëm raporte pune dhe asgjë më shumë.
– …me pak fjalë, që të jemi të drejtëpërdrejtë, është apo jo Stine i dashuri yt?
– Absolutisht që jo, është thjesht një mik i mirë.
– Pse jo?
– Jo, sepse kështu e ka llogaritur Zoti.
– Si do ishte ai si i dashur?
– Duhet të pyesni të dashurat e tij…
– Ka vajza që do të bënin çdo gjë për të qenë pjesë e ekranit. Je ti njëra ndër to?
– Patjetër që po. Më pëlqen shumë bota e televizionit dhe e spektaklit.
– Cili do të ishte maksimumi që do t’i lejoje vetes në këtë drejtim?
– Gjithçka, pa përjashtim!
– Të kemi parë si Miss, si balerinë dhe tani, së fundi, edhe si figurante në klip. Cili është profesioni yt i vërtetë?
– Po, e vërtetë! Së fundmi, kam përfaqësuar Shqipërinë në eventin prestigjioz Miss Turizmi, mbajtur në Kinë. Profesioni im është: Modele në pasarela dhe sete të ndryshme fotografike.
– Përtej ekranit e pasarelave, me çfarë merresh në jetën e përditshme?
– Një vend mjaft të rëndësishëm zënë edhe studimet e mia. Aktualisht, vazhdoj studimet e larta për Marrëdhënie Ndërkombëtare.
– Shoubizz-i është shumë joshës, sidomos për vajzat e reja dhe të bukura si ti. Të ka kapur edhe ty mania e tij?
– Po, normal. (Buzëqesh)
– Zakonisht, femrat e bukura edhe paragjykohen. Më thuaj një moment kur ka ndodhur kjo…
– Shumë herë ka ndodhur, por jam munduar t’i anashkaloj me zgjuarsi.
– Në pamje të parë, të jep përshtypjen e vajzës pa komplekse. Por, çfarë kanë menduar apo mendojnë gabim njerëzit për ty?
– Nuk më intereson ajo çfarë mendojnë apo thonë njerëzit.
– Cila është, sipas teje, rruga më e shkurtër drejt suksesit? Ti, nga cila anë e rrugës ke ecur?
– Ka qenë guxim, punë, ëndërr dhe një horizont drejt së ardhmes sime. Përqindja e guximit është e madhe, por 100 % është puna ime, pasi ëndrra, tashmë, po bëhet realitet. Më pëlqen të qëndroj tek e para, pasi po nuk guxove, nuk arrin të mësosh as suksesin, as dështimin. Njeriu mundohet t’i ketë të dyja këto gjëra dhe, mes tyre, të bëjë një balancë të ndershme.
– Për një vajzë seksi si ti, me siguri nuk kanë munguar ofertat. Cila është ajo më e çuditshmja që të është bërë deri tani?
– Oferta e një spoti publicitar për të reklamuar një kompani prezervativësh.
– E pranove?
– Jo! Pavarësisht se m’u ofrua një shumë e majme, nuk m’u duk serioze.
– Do te pozoje nudo?
– Po, pse jo? Ama, kundrejt një shume të majme.
– Ndihesh mirë kur je gjatë gjithë kohës në qendër të vëmendjes?
– Edhe po, edhe jo, pasi në disa raste, nuk ndihesh e lirshme.
– Dihet që ekrani kërkon dhe imazhe perfekte. Të është dashur të bësh ndonjë ndërhyrje estetike në trup për të plotësuar këtë “kusht”?
– Aspak, gjithçka natyrale dhe dhuratë nga Zoti.
– Tatuazhi yt në pjesën e kofshës është interesant…
– Janë disa lule dhe si tip tribalesh, e kam bërë para dy vitesh. (Buzëqesh)
– Ç’do ai, pikërisht në atë vend?
– M’u duk më i përshtatshëm ai vend, duke qenë se edhe kofshët i kam të bukura.
– Ka gjëra të cilat do të doje t’i harroje… Cilat?
– Do të doja të harroja që babi im është ndarë nga kjo jetë dhe nuk jeton më, por nejse… këto qenkan gjërat e Zotit.
– Cili është personi që të njeh më mirë, përveç familjes?
– Ai është modeli Hermes Nikaj, shoku im më i mirë, të cilin e përshëndes. (Buzëqesh)
– Çfarë të përbashkëte ke ti me Hermesin?
– Me Hermesin njihem prej 3 vjetësh dhe me të konsultohem për gjithçka. Kemi shumë të përbashkëta, se na lidh moda, pasarelat dhe, pikë së pari, miqësia.
– Ku do të të shohim në vazhdim, që t’ua shuajmë kureshtjen edhe djemve?
– (Qesh) Në televizion, pse jo, duke prezantuar në programe televizive.
Një vajzë ekrani…
– Vendi që frekuenton më tepër?
– Shkolla dhe palestra.
– Ka miqësi të sinqerta?
– Sigurisht që po.
– Përveç të tjerash, duhet të përflitet edhe për lidhjet e saj me djemtë më “in” të momentit?
– S’ka lidhje. Pastaj, këto hyjnë te thashethemet…
– Duhet të bëjë punë shtëpie?
– Patjetër që po.
– Duhet ta sakrifikojë karrierën për familjen?
– Varet…
– Duhet t’i japë mundësinë çdokujt për ta njohur?
– Po pse jo?!
eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn pol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn